Idul Adha

Idul Adha (bahasa Arab: عيد الأضحى)yito dulahe uda'a lo umati Isilamu timi'idu 10 Zulhijah. To dulahe botiye olo ma mo'eela mola u yilowali to nabi Ibrahim wawu wala'iyo ti nabi Ismail, de'uwitoyito pilarenta lo Allah ode nabi Ibrahim pe'i olotaliyo wala'iyo ti nabi Ismail. Ilotta'atiliyo lo nabi Ibrahim moturuti parenta lo Allah wolo u hihilasi, ma tilulo'aliyo mayi lo himba botiya u olotolo.

Iduladha timi'idu tanggal 10 Zulhijah meyalo 70 huyi lapato Idul Fitri. To dulahe botiya wawu dulahu tasyrik lowali dulahe u pilopoharamuliyo mopuasa ode umati Islam. To dulahu Idul Adha umati Islam moti'ambu to tihi meyalo to lapangan dumodupo motabiya Iidi dulo raka'a wawu modungohe hutuba. lapato motabiya maa mongolota kurubani, sapi meyalo batade. 1/3 tayadu tapu lo kurubani ode ta ohu'uwo lo kurubani, wawu labitiyo maa posadakaliyo ode tawu weewo taa patuti mo'otapu tayadu.

 Ilowwali 
Tala tuwawu ujian uda'a to delomo tutumulo nabi Ibrahim yito to'u lololimo parenta lonto Allah pe'ikurubaniyaliyo wala'iyo ngobotu taa otoli'angiyo. Parenta botiya hetolimoliyo to delomo tutuluhu lo'u layito. Nabi Ibrahim motota mopatato utiye parenta lonto Allah wawu tiyo maa lopo'ota ode wala'iyo, odelo u to delomo Al-Qur'an.

To hiyanga lo'u hemoposiyapu, lati topomasorawa nabi Ibrahim wawu ngongala'aliyo wolo u hemohimontala momubulo olimongoliyo molaksana parenta lo Allah. Nabi Ibrahim lomuhu lati wolo u loma'i biilato ode lati boyito. Huhutu lo nabi Ibrahim loma'i lati boyito maa lowali u tilanggula momahulo jumrah to ibadah haji.

To'u maa hemongoloto, pito lo nabi Ibrahim jaa mo'opali nabi Ismail. Allah pata'o maa lolulo'o nabi Ismail wolo himba tuwawu.

 Idul Adha to delomo Kalender Gregorius 
Openu Idul Adha hemodehu to tanggal tutuwewuwa to delomo kalender Hijriah, dabo to tanggal kalender Gregorius hihihede monto wakutu tuwawu ode wakutu pe'eentamayi.
Botiya tabel dulahu Idul Adha to delomo kalender Gregorius.
 Tahun Hijriah  Tanggal kalender Gregorius  1410  3 Juli 1990  1411  23 Juni 1991  1412  11 Juni 1992  1413  1 Juni 1993  1414  21 Mei 1994  1415  10 Mei 1995  1416  28 April 1996  1417  18 April 1997  1418  7 April 1998  1419  28 Maret 1999  1420  16 Maret 2000  1421  5 Maret 2001  1422  22 Februari 2002  1423  12 Februari 2003  1424  1 Februari 2004  1425  21 Januari 2005  1426  10 Januari 2006  1427  31 Desember 2006  1428  20 Desember 2007  1429  8 Desember 2008  1430  28 November 2009  1431  16 November 2010  1432  6 November 2011  1433  26 Oktober 2012  1434  15 Oktober 2013  1435  5 Oktober 2014  1436  24 September 2015  1437  12 September 2016 14381 September 2017143922 Agustus 2018144011 Agustus 2019144131 Juli 2020144220 Juli 2021

 Referensi 

Dalala:Isilamu